Kolegijos registratorius
Kolegijos registratorius (rus. коллежский регистратор) – valdininko rangas Rusijos imperijoje 1722–1917 m., taip pat asmuo, turintis šį rangą. 1722 m. Rangų lentelėje kolegijos registratorius priskirtas XIV klasei. Pradžioje šį rangą gavęs ne bajoras gaudavo asmeninę bajorystę. Nuo 1845 m. birželio 11 d. šio rango turėtojai gaudavo tik asmeninę garbės pilietybę. Į kolegijos registratorius kreipdavosi „Ваше благородие“.